De sicilianske marionettene er utviklet fra de klassiske europeiske, men skiller seg fra disse ved at de ikke bare styres med kortere og lengre snorer, men også beveges ved hjelp av stenger. En av stengene er festet til marionettens høyre hånd og en annen til figurens hode. Marionetten styres også med snorer, som gjør det mulig å manipulere den til å trekke sverdet og bevege venstre hånd, så den kan ta seg til hodet, og løfte visiret.